101 éves nő épült fel teljesen a koronavírusból
Teljesen felépült a koronavírus okozta fertőzéséből és szövődménybetegségeiből is az a 101 éves örmény néni, aki május 16-án került kórházba.
Az örmény származású Nazani Szimonjan 1919-ben született, és május közepén egy helyi idősek otthonából szállították kórházba, miután elkapta a koronavírust. Ennek folyományaként az igencsak magas életkort megért nő kétoldali tüdőgyulladást is kapott.

A néni egy hétig feküdt az intenzív osztályon, ahonnan egy átfogó koronavírus kezelést követően hazaküldték, mert meggyógyult.

Örményországban továbbra is súlyos a koronavírus okozta járványhelyzet:

-   egy nap alatt 517 új esetet regisztráltak
-   19 beteg meghalt
-   az igazolt fertőzöttek összesített száma elérte a 10 009-et
-   a betegségből eddig 3427-en gyógyultak fel.

(via MTI)

Még több gyógyulástörténet az nlc.-n: 

-   Egy százalék esélyt adtak, hogy túléli a koronavírust, 50 nap után lekerült a lélegeztetőről a brit apa
-   Sörrel ünnepelte a koronavírus leküzdését a 103 éves üknagymama
-   Túlélte a koronavírust egy fertőzött macska, gazdájától kapta el a betegséget
koronavírus covid-19 idősek otthona idős asszony